Colyma

ColymaIoannis Georgii Gmelin Flora Sibirica, tomus I., p. XLV (Russice Колыма, Iacutice Халыма), olim etiam ut CovymaPallasii Zoographia rosso-asiatica, tomus I., p. 202; vel Cowyma, Atlas Russicus, p. 8; necnon Kovyma, Zoographia rosso-asiatica, tomus I., p. 92, 185, 507 (Russice Ковыма) nota, flumen est in regione Magadanensi et  re publica Iacutia Foederationis Russicae. 2129 chiliometra patet. In mare Sibiricum Orientale oceani Glacialis Septentrionalis effunditur.

Fluxus
Colymae fontes in Suntar Chaiata montibus sunt. Fluminibus Aian Iuriach et Culu confluentibus orta, in fluxu superiore (ad ostium Bochaptschae) flumen montanum est et multas cataractas habet. In fluxu medio et inferiore, ubi per demissionem Colymensem fluit, navigabilis est. 

Deltae Colymensis longae duo rami principales sunt, Colyma Lapidea orientalis, ad navigandum idonea, et Colyma PochodscensisA vico vetere Pochodsk, stanitsa Pohodscensis. occidentalis. A Colyma Pochodscensi etiam tertia Colyma, TschuctschensisVel Tschuctschorum, Russice Čukoč'ja., ad occidentem abit.

Accolae 
Omolon accola Colymae maximus est, "Regio Magadanensis, districtus Tenkinensis, montes inter fl. Detrin et fl. Bochaptscha, in summitate plana schistosa", —  S. Ovchinnikova, Типификация названий трех видов Boraginaceae, in: Novitates systematicae plantarum vascularium, 2015, vol. 46, pp. 164–170. et Detrin ceteri.

Loci habitati

Michael Staduchin anno 1644 hiemalia Colymensia Inferiora condidit, quae castellum Colymense Inferius postea nominabantur, nunc Nizhnekolymsk vicus est. Eodem anno castellum Colymense Medium conditum est, quod nunc urbs Srednekolymsk est. Saeculo XVII et castellum Colymense Superius aedificatum est, nunc Verchnekolymsk vicus. 

Portus hodierni ad Colymam maximi sunt Seimčan, Zyrianka (prope ad castellum Colymense Superius sita) et Czerski colonia urbana prope ad ostium fluminis sita. Hydroeletrificina Colymensis prope ad Sinegor'e vicum constructa est

 Notae 

 Nexus externi 

Categoria:Flumina Russiae Asiaticae
Categoria:Oriens Extremus Russiae
Categoria:Regio Magadanensis
Categoria:Iacutia
!